Document ID: 31994R2612

31994R2612
L 279/7
SLUŽBENI LIST EUROPSKE UNIJE
27.10.1994.
UREDBA KOMISIJE (EZ) br. 2612/94
od 27. listopada 1994.
o otvaranju količinskih uvoznih kvota za tekstilne proizvode u kategorijama 127 B i 145 iz Narodne Republike Kine i o izmjeni priloga IV. i V. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (1), kako je zadnje izmijenjena Uredbom (EZ) br. 1756/94 (2) a posebno njezin članak 3. stavke 3. i 5. zajedno s njezinim člankom 25. stavkom 4.;
budući da članak 3. stavak 3. Uredbe (EZ) br. 517/94 određuje da se tekstilni proizvodi utvrđeni u Prilogu V. podrijetlom iz navedenih zemalja mogu uvoziti samo ako je utvrđeno godišnje količinsko ograničenje u skladu s odgovarajućim postupkom predviđenim u članku 25.;
budući da su dvije države članice Komisiji podnijele zahtjev za otvaranje uvoznih kvota koje pokrivaju proizvode u kategorijama 127 B i 145 iz Narodne Republike Kine kako bi se zadovoljila određena tržišna potražnja; budući da je odbor, osnovan člankom 25. nakon rasprave ocijenio primjerenim, s obzirom na stanje industrije u Zajednici, odrediti 5 odnosno 7 tona kao godišnja količinska ograničenja kojima podliježe uvoz u Zajednicu proizvoda u kategorijama 127 B i 145 podrijetlom iz Narodne Republike Kine od dana stupanja na snagu ove Uredbe; budući da je stoga potrebno izmijeniti priloge IV. i V. Uredbi (EZ) br. 517/94 i odrediti, u interesu pravne sigurnosti, da se kvotom upravlja u skladu s postupkom utvrđenim u članku 17. navedene Uredbe;
budući da su ove mjere u skladu s mišljenjem Odbora osnovanog Uredbom (EZ) br. 517/94,
DONIJELA JE OVU UREDBU:
Članak 1.
Uvoz tekstilnih proizvoda u kategorijama 127 B i 145 iz Narodne Republike Kine u Zajednicu podliježe godišnjim količinskim ograničenjima od 5 odnosno 7 tona koja se primjenjuju u skladu s postupkom predviđenim u članku 17. Uredbe br. 517/94.
Članak 2.
Prilozi IV. i V. Uredbi Vijeća (EZ) br. 517/94 mijenjaju se kao što je prikazano u Prilogu ovoj Uredbi.
Članak 3.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. listopada 1994.

Labels: 18
3
1